text: Vognmænd er glade for Nordeuropas eneste sikrede lastbilparkering 
  13 april 2014 kl. 10.44
  En sikret og overvåget lastbilparkering i Padborg er en succes. Det er den eneste overvågende plads i Nordeuropa.
  Videoovervågning, automatisk nummerpladegenkendelse og indhegning hele vejen rundt. Sikkerheden er i top på Statoils sikrede parkeringsplads for lastbiler i Padborg.
  Og vognmændene er glade for, at deres gods er sikkert. 
  På europæiske motorveje bliver 90.000 lastbiler hvert år røvet.
  Derfor vil Ulla Tørnæs, der stiller op til Europaparlamentet for Venstre, forsøge at sprede de gode erfaringer fra Padborg ud i Europa.
  